Document ID: /roh_data/filtered/fineweb-2-filterrobots_roh.jsonl.gz/61442

Alexandre Balmer ha triumfà en la cursa da juniors sut 19 onns. Quai grazia ad ina fitg ferma davosa runda. Balmer, ch'ha gia gudagnà ier aur en la cursa da staffetta cun l’equipa svizra, ha gudagnà avant il tudestg Leon Kaiser ed il franzos Mathis Azzaro. Ina buna cursa ha era in auter svizzer mussà. Loris Rouiller è vegnì quart, malgrà ch’el ha gì in pneu plat durant la cursa.
Tar las dunnas è Ronja Blöchlinger sin il sisavel plaz meglra Svizra. Jacqueline Schneebeli è vegnida setavla. Gudagnà la cursa da cross-country e cunquai campiunessa mundiala è l’Austriaca Laura Stigger.
RR novitads 18:00